Vahide Perçinová

Vahide Perçinová (neprechýlene Vahide Perçin, po bývalom manželovi známa ako Vahide Gördümová, neprechýlene Vahide Gördüm; * 13. jún 1965, Izmir, Turecko) je turecká herečka.

 Skorý život 
Narodila sa 13. júna 1965 v Izmire na západe Turecka. Jej rodičia majú grécky pôvod (v Izmire žilo mnoho Grékov a nazýval sa Efez, všetci odtiaľ boli vyhnaní tureckými vojskami pod vedením Mustafu Kemala Atatürka v roku 1923). Jej otec bol šoférom kamiónu a matka ženou v domácnosti. Študovala na strednej grafickej škole, neskôr prešla na fakultu ekonómie. Pokračovala na Dokuz Eylül Üniversitesi, konkrétne na Fakulte grafických umení a zložila všetkých deväť skúšok na divadelnú školu. Skončila ako vynikajúca študentka - za výdatnej podpory svojej profesorky Özdemir Nutku. Po ukončení univerzity odišla do Ankary, neskôr do Adany.

 Kariéra 
Svoju televíznu kariéru odštartovala v roku 2003, kedy stvárnila Suzan Kozan v seriáli Bir Istanbul Masalı. S rodinou sa neskôr presťahovala do Istanbulu, krátko po jej účinkovaní v seriáli Hırsız Polis. V roku 2006 hrala vo filme Ilk Aşk s Çetin Tekindor. O rok neskôr za to získala cenu Golden Boll za najlepšiu herečku vo svojej úlohe. V rokoch 2007-2010 hrala v seriáli Annem rolu Zeynep Eğilmez. Pred šiestimi rokmi ju vybrali do kino filmu Zephyr, ktorý bol uverejnený na 45. Medzinárodnom filmovom festivale "Zlatý pomaranč" v Antalyi a 35. Medzinárodnom filmovom festivale v Toronte, kde mal premiéru. Slovákom je známa zo seriálu Adını Feriha Koydum (u nás pod názvom Feriha), kde stvárnila starostlivú, osudom ťažko matku hlavnej hrdinky Zehru. Natáčaný bol v rokoch 2010-2012. Od roku 2012 účinkuje v seriáli Merhaba Hayat, založenom na americkom originále Private Practice. V júni 2013 sa objavila v seriáli Muhteşem Yüzyıl, u nás veľmi známom a obľúbenom pod názvom Sultán. Nahradila Meryem Uzerli, ktorá odišla kvôli tehotenstvu a syndrómu vyhorenia. Vahide stvárnila staršiu verziu hlavnej postavy Hürrem.

 Súkromný život 
V rokoch 1991-2013 bola vydatá za tureckého herca Altana Gördüma. Po rozvode prešla na svoje dievčenské meno. Majú spolu dcéru Alizem, narodenú v roku 1994. Kvôli rakovine prsníka musela Vahide opustiť seriál Feriha, choroba sa jej v roku 2013 vrátila. Jej exmanžel údajne trpí pokročilou rakovinou kože.

 Filmografia 
 Film Rok Názov Rola Poznámka2005 Anlat İstanbul Hürrem hlavná úloha2006 İlk Aşk Nevin hlavná úloha2007 İyi Seneler Londra Ferda vedľajšia úloha2008 Devrim Arabaları Suna vedľajšia úloha2011 Zefir Ay hlavná úloha2012 Ayhan Hanım Ayhan Hanım hlavná úloha2019 Kapı Şemsa hlavná úloha Televízia Rok Názov Rola Poznámka 2003–2005 Bir İstanbul Masalı Suzan Kozan vedľajšia úloha 2005–2007 Hırsız Polis Fulya vedľajšia úloha 2007–2009 Annem Zeynep Eğilmez hlavná úloha 2011–2012 Feriha (Adını Feriha Koydum) Zehra Yılmaz hlavná úloha 2012–2013 Merhaba Hayat Deniz Korel hlavná úloha 2013–2014 Sultán (Muhteşem Yüzyıl) Hürrem Sultan hlavná úloha2016 Göç Zamanı Cennet hlavná úloha 2016–2017 Matky a dcéry (Anne) Gönül Aslan hlavná úloha 2018–2020 Bir Zamanlar Çukurova Hünkar Yaman hlavná úloha 2022– Aldatmak Güzide Yenersoy hlavná úloha Divadlo Rok Názov Napísal Miesto1992 Yer Demir Gök Bakır Yaşar Kemal Ankara Sanat Tiyatrosu1993 403.Kilometre İsmet Küntay Ankara Sanat Tiyatrosu1994 Pazar Keyfi G. Mitchelle Ankara Sanat Tiyatrosu1996 Şeytan Örümceği Erdogan Aytekin İzmir Devlet Tiyatrosu1997 Play the Game Michael Frayn İzmir Devlet Tiyatrosu1998 Barış Aristofanes İzmir Devlet Tiyatrosu1999 Köse Dağın Köprüsü Erol Aksoy İzmir Devlet Tiyatrosu2000 Ayrılık Behiç Ak Ankara Sanat Tiyatrosu2001 Kızılırmak Karakoyun Tuncer Cücenoğlu Adana Devlet Tiyatrosu Cadı Kazanı Arthur Miller Adana Devlet Tiyatrosu2002 Olağanüstü Bir Gece Jerome Chodorov Adana Devlet Tiyatrosu2007 Evlilikte Ufak Tefek Cinayetler Éric-Emmanuel Schmitt Oyun Atölyesi

Kategória:Turecké televízne herečky
Kategória:Turecké filmové herečky
Kategória:Turecké divadelné herečky
Kategória:Turecké osobnosti gréckeho pôvodu